ഇന്ത്യയില് ഖിലാഫത്ത് സ്ഥാപിക്കാന് ഐഎസ് ഭീകരര് ലക്ഷ്യമിടുന്നതായി രഹസ്യാന്വേഷണ വിഭാഗം ISIS News18 Malayalam Last Updated : August 28, 2021, 10:40 IST Share this: ന്യൂഡല്ഹി: ഇന്ത്യയിലേക്ക് ജിഹാദ് വ്യാപിപ്പിക്കാന് ഐ എസ് ഭീകരര് ലക്ഷ്യമിടുന്നതായി വെളിപ്പെടുത്തല്. രഹസ്യാന്വേഷണ വിഭാഗത്തിന് ഇത് സംബന്ധിച്ച വിവരം ലഭിച്ചതായി എന്ഡിടിവിയാണ് റിപ്പോര്ട്ട് ചെയ്തത്. ആശയപരമായി ഇന്ത്യയെ അടക്കം ഉള്പ്പെടുത്തി ഖിലാഫത്ത് സ്ഥാപിക്കുകയെന്നതാണ് ഇവരുടെ താല്പര്യം. അഫ്ഗാനില് താലിബാന് ഭരണം പിടിച്ചതോടെ ഭീകരസംഘങ്ങള്ക്കു സ്വൈര്യവിഹാരം നടത്താവുന്ന സ്ഥിതിയാണെന്നും റിപ്പോര്ട്ട് പറയുന്നു.അഫ്ഗാനില് ചുവടുറപ്പിച്ചു കഴിഞ്ഞാല് ഇസ്ലാമിക് സ്റ്റേറ്റ് ഖൊരാസന് എന്ന ഭീകര സംഘടന മധ്യ ഏഷ്യയിലേക്കും പിന്നീട് ഇന്ത്യയിലേക്കും ജിഹാദ് വ്യാപിപ്പിക്കാനാണു പദ്ധതിയിടുന്നതെന്ന് പേരു വെളിപ്പെടുത്താത്ത ഒരു ഉദ്യോഗസ്ഥന് വെളിപ്പെടുത്തി. ഭീകരാക്രമണങ്ങള് നടത്തുക, സംഘടനയിലേക്ക് യുവാക്കളെ ചേര്ക്കുക എന്നിവയാണ് ഇവരുടെ പ്രധാന ലക്ഷ്യം. കാബൂള് ഇരട്ട സ്ഫോടനത്തിന് തിരിച്ചടി ISISK നേതാവിനെ ഡ്രോണ് ആക്രമണത്തില് വധിച്ചുവെന്ന് അമേരിക്ക ഐഎസിന്റെ ഉപസംഘടനയായ ഐഎസ് ഖൊരാസന് മധ്യേഷ്യയിലും പിന്നീട് ഇന്ത്യയിലും ചുവടുറപ്പിക്കാനാണ് ലക്ഷ്യമിടുന്നതെന്ന് ഇന്റലിജന്സ് സൂചന നല്കുന്നു. കേരളത്തില് നിന്നും മുംബൈയില് നിന്നുമുള്ള യുവാക്കള് ഐഎസ്ഐഎസില് ചേര്ന്നിട്ടുണ്ടെന്നും തീവ്രചിന്താഗതിക്കാരായ ചില വ്യക്തികള്ക്കിടയില് സ്വാധീനം ചെലുത്തുന്നുണ്ടെന്നും പറയുന്നു. ഇന്ത്യയിലുള്ള നിരവധി സെല്ലുകള് സജീവമാകാന് വഴിയൊരുക്കിയേക്കാമെന്നും ഉദ്യോഗസ്ഥന് പറഞ്ഞു. ഐഎസ്കെയുടെ റിക്രൂട്ട്മെന്റില് ആശങ്കയുള്ളതായും അദ്ദേഹം വ്യക്തമാക്കി. എന്താണ് ISISK? അഫ്ഗാനിസ്ഥാനിലെ ഏറ്റവും അക്രമാസക്തമായ തീവ്രസംഘടനയെക്കുറിച്ച് അറിയാം അഫ്ഗാനിസ്ഥാനെ താലിബാന് ഏറ്റെടുക്കുന്നതോട് കൂടി തീവ്രവാദ സംഘങ്ങളുടെ ഉറച്ച മണ്ണായി ആ രാജ്യം മാറുകയാണ്. ജമ്മുകശ്മീരില് സ്ഥിരമായി ആക്രമണം നടത്താറുള്ള പാക് ആസ്ഥാനമായ തീവ്രവാദ സംഘടനയായ ജെയ്ഷെ മുഹമ്മദ് നേതൃത്വം കാണ്ഡഹാര് അതിര്ത്തിയായ അഫ്ഗാനിസ്ഥാനിലെ ഹെല്മണ്ട് പ്രവിശ്യയിലേക്ക് മാറിയതായും റിപ്പോര്ട്ടുണ്ട്. അഫ്ഗാനിസ്ഥാനില് വളര്ത്തുമൃഗങ്ങളും കുടുങ്ങിക്കിടക്കുന്നു ഒഴിപ്പിക്കാന് പാടുപെട്ട് കാബൂള് സ്മോള് ആനിമല് റെസ്ക്യൂ 2008ലെ മുംബൈ ഭീകരാക്രമണത്തിന്റെ ഉത്തരവാദികളായ ലഷ്കറെ ത്വയ്ബയുടെ നേതൃത്വം കിഴക്കന് അഫ്ഗാനിലെ കുനാറിലേക്ക് മാറിയതായും വിവരമുണ്ടെന്നാണ് രഹസ്യാന്വേഷണ സംഘങ്ങള് പറയുന്നത്.താലിബാന് വാഗ്ദാനം ചെയ്ത സുരക്ഷ പാലിക്കാന് കഴിയില്ലെന്ന് തെളിയാക്കാന് കൂടിയാണ് ഐഎസ്കെ കാബൂള് ആക്രമണം ആസൂത്രണം ചെയ്തതെന്നാണ് വിവരം. അതൊടൊപ്പം തന്നെ തങ്ങളുടെ സ്വാധീനം തെളിയിക്കുക കൂടി ആക്രമണത്തിലൂടെ അവര് ലക്ഷ്യമിട്ടുവെന്നുമാണ് റിപ്പോര്ട്ട്. Published by:Rajesh V First published: August 28, 2021, 10:40 IST afghanistan Intelligence ISIS ISIS News18 Malayalam Last Updated : August 28, 2021, 10:40 IST Share this: